ΓΡΑΠΤΗ ΕΡΩΤΗΣΗ P-2182/02

υποβολή: Freddy Blak (GUE/NGL) προς την Επιτροπή

(12 Ιουλίου 2002)

Θέμα: Σύγκρουση συμφερόντων στη Γενική Διεύθυνση Μεταφορών

Η απάντηση της Επιτροπής της 25ης Ιουνίου 2002 στη γραπτή ερώτησή μου P-1566/02(1) δενπήρξε ικανοποιητική.

Η γραπτή ερώτησή μου αφορούσε τον ελληνικό αυτοκινητόδρομο Εγνατία Οδό, στον οποίο έχει δοθεί προτεραιότητα στο πλαίσιο των Διευρωπαϊκών Δικτύων. Ένας από τους κύριους φορείς που δικαιούνται ενίσχυση είναι η Εγνατία Α.Ε. Διευθυντής της εν λόγω εταιρείας είναι ο σύζυγος της προϊσταμένης της μονάδας, η οποία κατήρτισε το σχέδιο απόφασης για τη χρηματοδοτική ενίσχυση, γεγονός που συνιστά σοβαρή σύγκρουση συμφερόντων.

Μπορεί η Επιτροπή να επιβεβαιώσει ότι το σχέδιο απόφασης σχετικά με το έργο πουποβλήθηκε προς έγκριση στην Επιτροπή Χρηματοδότησης (η οποία καθιερώθηκε στο πλαίσιο του κανονισμού 2236/95(2)) καταρτίσθηκε από την προαναφερόμενη προϊσταμένη της μονάδας·

Μπορεί η Επιτροπή να επιβεβαιώσει ότι η προαναφερόμενη προϊσταμένη της μονάδας είναι αρμόδια για τη γενική διαχείριση των έργων που πραγματοποιούνται στο πλαίσιο των Διευρωπαϊκών Δικτύων, η οποία περιλαμβάνει τις γενικές κατευθυντήριες γραμμές σχετικά με την Εγνατία Οδό·

Μπορεί η Επιτροπή να επιβεβαιώσει ότι η δήλωση του εκπροσώπου τύπου της Επιτρόπου de Palacio (η οποία δημοσιεύτηκε στην εφημερίδα European Voice), σύμφωνα με την οποία η προαναφερθείσα προϊσταμένη της μονάδας μετατέθηκε σε άλλη θέση, ήταν εσφαλμένη·

Μπορεί η Επιτροπή να επιβεβαιώσει ότι η Εγνατία Α.Ε. είναι ο τελικός δικαιούχος της χρηματοδοτικής ενίσχυσης και να γνωστοποιήσει στο Κοινοβούλιο πόσα χρήματα έχει εισπράξει μέχρι σήμερα η εν λόγω εταιρεία·

Απ' ό,τι φαίνεται, έχουν συναφθεί 160 συμβάσεις με μικρές εταιρείες, οι οποίες αφορούν τη διενέργεια μελετών για την Εγνατία Οδό. Θα μπορούσε η Επιτροπή να εξηγήσει ποιους τομείς καλύπτουν οι συμβάσεις αυτές και με ποιο τρόπο ανταποκρίνονται στους στόχους του προγράμματος· Θα μπορούσε επίσης η Επιτροπή να διευκρινίσει εάν έχουν διενεργηθεί επιτόπιοι έλεγχοι και εάν ναι, ποιο ήταν το αποτέλεσμα·

(1) EE C 301 E της 5.12.2002, σελ. 181.

(2) ΕΕ L 228 της 23.9.1995, σελ. 1.

Απάντηση της κας de Palacio εξ ονόματος της Επιτροπής

(16 Σεπτεμβρίου 2002)

Η Επιτροπή έχει ήδη απαντήσει σε ένα μέρος των ερωτημάτων του Αξιότιμου Μέλους, στην απάντηση που έδωσε στη γραπτή ερώτηση P-1566/02, η οποία αφορά, μεταξύ άλλων, τα καθήκοντα της προϊσταμένης της μονάδας που είναι αρμόδια για τη διαχείριση των έργων του Διευρωπαϊκού Δικτύου Μεταφορών (ΔΕΔ-Μ). Στην προηγούμενη απάντησή της, η Επιτροπή ανέφερε σαφώς επ' αυτού ότι, προκειμένου να αποφευχθεί κάθε πιθανότητα σύγκρουσης συμφερόντων, από τον Ιανουάριο του 2001 η εν λόγω προϊσταμένη δεν ασχολείται με θέματα σχετικά με το έργο ΕΓΝΑΤΙΑ, το οποίο αποτελεί μέρος του έργου προτεραιότητας του Έσσεν ΠΑΘΕ-ΕΓΝΑΤΙΑ, και ότι, για κάθε ζήτημα σχετικό με το εν λόγω έργο, οπάλληλος που είναι επιφορτισμένος με τα έργα ΔΕΔ-Μ για την Ελλάδα, αναφέρεται απ' ευθείας στον αρμόδιο Διευθυντή. Ο Διευθυντής είναι επίσηςπεύθυνος για τη γενική διαχείριση των έργων του ΔΕΔ-Μ, συμπεριλαμβανομένων των γενικών κατευθυντηρίων γραμμών όσον αφορά ταπόψη έργα.

Οι ακόλουθες οικονομικές πληροφορίες συμπληρώνουν επίσης τις πληροφορίες που έχουν ήδη παρασχεθεί.

Το εν λόγω μέρος που αφορά την ΕΓΝΑΤΙΑ χρηματοδοτείται με συνεισφορά της Κοινότητας από διάφορα δημοσιονομικά κονδύλια:

- Ευρωπαϊκό Ταμείο Περιφερειακής Ανάπτυξης (ΕΤΠΑ — FEDER) και Ταμείο Συνοχής: 1 914 εκατομ. ευρώ, με βάση τα κοινοτικά πλαίσια στήριξης για τις περιόδους 1994-1999 και 2000-2006·

- ΔΕΔ-Μ (30 εκατομ. ευρώ, στο πλαίσιο του ενδεικτικού πολυετούς προγράμματος 2001-2006).

Οι συγχρηματοδοτήσεις αυτές χορηγούνται με αποφάσεις της Επιτροπής, σύμφωνα με τους όρους εφαρμογής που καθορίζονται στους αντίστοιχους κανονισμούς αυτών των διαφόρων προϋπολογισμών. Τα κονδύλια χορηγούνται στο ελληνικό Υπουργείο Οικονομίας, και όχι απ' ευθείας στην εταιρεία Εγνατία Οδός Α.Ε.

Όσον αφορά την εταιρεία Εγνατία Οδός Α.Ε., ορίσθηκε από το Υπουργείο ως τελικός παραλήπτης της κοινοτικής χρηματοδοτικήςποστήριξης και, ωςπεύθυνη για την εκτέλεση του έργου, ασκεί τα καθήκοντά της, μεταξύ άλλων, με τη σύναψη συμβάσεων σχετικών με μελέτες, τόσο τεχνικού, όσο και περιβαλλοντικού χαρακτήρα, για όλες τις φάσεις του έργου, καθώς και σχετικών με την κατασκευή των διαφόρων τμημάτων αυτού του οδικού άξονα. Όπως συμβαίνει με όλα τα έργαποδομής μεταφορών, λαμβανομένουπόψη ότι τα έργα είναι πολυσύνθετα, οι εν λόγω μελέτες και εργασίες ανατίθενται σε δέσμες — κατόπιν πρόσκλησηςποβολής προσφορών — στους αντισυμβαλλομένους πουπέβαλαν την καλύτερη προσφορά. Σε αυτό ακριβώς το πλαίσιο, ανατέθηκαν οι συμβάσεις τις οποίες αναφέρει το Αξιότιμο Μέλος: η σύναψη αυτών των συμβάσεων ανταποκρίνεται έτσι στον στόχο ανάπτυξης του έργου, οι δε διαδικασίες δημοπράτησης και η συνολική ορθή διεξαγωγή κρίνονται από τιςπηρεσίες της Επιτροπής.

Η Επιτροπή, μέσω των διαφόρωνπηρεσιών της που συμμετέχουν, οι οποίες βρίσκονται σε στενό συντονισμό μεταξύ τους, διενεργεί τακτικά διοικητικούς, τεχνικούς και λογιστικούς ελέγχους, για να παρακολουθεί την εξέλιξη του έργου και εξακριβώνει κατά πόσον χρησιμοποιήθηκαν ορθά τα κονδύλια που διατέθηκαν στα έργα. Όσον αφορά το έργο ΕΓΝΑΤΙΑ, με τις εν λόγω συνήθεις έρευνες δεν επισημάνθηκε καμμία παρατυπία στη διαχείριση των κονδυλίων που χορηγήθηκαν στοπόψη έργο.

Πιο συγκεκριμένα, ως προς τα Διαρθρωτικά Ταμεία και το Ταμείο Συνοχής, η Επιτροπή ελέγχει τακτικά τα συστήματα ελέγχου που έχουν καθιερώσει τα κράτη μέλη, αφού εναπόκειται στα κράτη μέλη να παράσχουν την εύλογη διαβεβαίωση για τηνγιή διαχείριση των εν λόγω Ταμείων. Εξ άλλου και εντός των ορίων των διαθεσίμων πόρων, η Επιτροπή πραγματοποιεί επίσης συμπληρωματικούς επιτόπιους ελέγχους, βάσει δειγματοληψίας έργων.

Προκειμένου περί των κονδυλίων του προϋπολογισμού ΔΕΔ-Μ, τα οποία για την περίοδο 2001-2006 αντιστοιχούν σε 30 εκατομ. ευρώ, διεξάγεται ετήσια εξέταση, βάσει της Έκθεσης Κατάστασης του Έργου, και πριν από κάθε τελική πληρωμή, πραγματοποιούνται αποστολές επί τόπου, με σκοπό να εξακριβωθεί το βάσιμο των αιτήσεων πληρωμών από τις διάφορες πλευρές τους.

Όσον αφορά τη μνεία ενός άρθρου που δημοσιεύθηκε στην εφημερίδα European Voice, ο εκπρόσωπος τύπου της Επιτροπής που είναι αρμόδιος για τις μεταφορές και την ενέργεια διέψευσε τους ισχυρισμούς που προβάλλονται στο εν λόγω άρθρο και διευκρίνισε την κατάσταση σε επιστολή απευθυνόμενη στην εφημερίδα European Voice. Η επιστολή δημοσιεύθηκε στην έκδοσή της της 27ης Ιουνίου 2002.